open-index/open-wikipedia-markdown huggingface dataset:
Star Trek Beyond

***Star Trek Beyond*** é un filme estadounidense de 2016 dirixido por Justin Lin. É o décimo terceiro título da saga Star Trek. É a secuela de *Star Trek Into Darkness* (2013) e a terceira da triloxía comezada co filme de 2009 *Star Trek*. Está protagonizado por Chris Pine e Zachary Quinto. Foi escrita por Doug Jung e Simon Pegg, o cal interpreta a un dos personaxes, e producida por J. J. Abrams, Roberto Orci e Bryan Burk.

## Personaxes 
* Chris Pine como Capitán James T. Kirk
* Zachary Quinto como Spock
* Karl Urban como Doutor Leonard "Bones" McCoy
* Zoe Saldana como Uhura
* Simon Pegg como Montgomery "Scotty" Scott
* John Cho como Sulu
* Anton Yelchin como Pavel Chekov
* Idris Elba como Krall
* Sofia Boutella como Jaylah
* Joe Taslim como Manas
* Lydia Wilson como Kalara
* Deep Roy como Keenser

## Produción 
### Desenvolvemento 
Paramount anunciara que a próxima película da franquía, titulada provisionalmente polos medios de entretemento como *Star Trek 3*, estaba prevista para ser lanzada en xullo de 2016, a tempo para o aniversario número 50 da franquía. Segundo os informes, a película terá lugar no espazo profundo, co *Enterprise* e o equipo tratando unha crise non revelada. Esta película segundo os informes, será máis similar ao orixinal *Star Trek*.

Debido ao compromiso de Abrams de dirixir Star Wars: The Force Awakens, será produtor pero non o director. O escritor Alex Kurtzman anunciou que xa non participaría, co seu compañeiro de escritura Roberto Orci, xunto con Patrick McKay e JD Payne. Foi máis tarde cando se anunciou que Orci dirixiría a película, pero o 5 de decembro de 2014, informouse de que el xa non sería o director e que Edgar Wright estaba a ser considerado como unha potencial substitución. O 22 de decembro de 2014, Justin Lin foi confirmado como director de *Star Trek 3*.

O 22 de xaneiro de 2015, anunciouse que Simon Pegg co-escribiría a terceira película xunto con Doug Jung. No proxecto orixinal de Orci, Pegg comentou que Paramount "tiña un guión de *Star Trek* que non estaba realmente traballado para eles. Creo que o estudo estaba preocupado de que podería ser demasiado pouco Star Trek-e". Polo seu papel como o guionista principal, Pegg pedira facer esta nova película "máis inclusiva", indicando que a solución era "facer un western ou un thriller ou unha película de roubo, e entón poboar iso con personaxes de *Star Trek*, polo que é máis inclusiva a unha audiencia que podería ser un pouco reticente."

O 10 de abril de 2015, Deadline informou que a actriz francesa Sofia Boutella foi elixida como membro do elenco na terceira película. O 21 de abril de 2015, Trek Movies revelou que o título da película sería *Star Trek Beyond*.

### Rodaxe 
A rodaxe comezou en xuño de 2015, con Bryan Cranston e Idris Elba en conversacións para o papel de vilán principal.

## Estrea 
O 23 de decembro de 2014, anunciouse que a película se estreará o 8 de xullo de 2016.

## Notas 
## Véxase tamén 
### Ligazóns externas 
* 
* Ficha en RottenTomatoes
Bergondo (homónimos)

O topónimo **Bergondo** pode referirse a:

;En Galiza
***Bergondo**, concello da comarca da Coruña;
****Bergondo**, parroquia de dito concello;
***Bergondo**, lugar da parroquia de Argalo, no concello de Noia.

## Véxase tamén
### Outros artigos
***Bergondiño**, lugar da parroquia de Bergondo, no concello de Bergondo.
Antonio López Acuña

**Antonio López Acuña**, nado en Lugo o 3 de xuño de 1911 e finado na mesma cidade en decembro de 1993, foi un xornalista, escritor e político galego.

## Traxectoria
Cursou estudos de Profesorado Mercantil na Escola de Altos Estudios Mercantís da Coruña e despois fixo a carreira de Maxisterio. Formou parte da xuventude da Unión Regional de Derechas de Lugo, en 1933 dirixiu o periódico *Mundo de Ahora* e colaborou en *La Voz de la Verdad*. Falanxista, logo do golpe de Estado do 18 de xullo de 1936, foi redactor de *Azul* e dirixiu a revista da Cámara de Comercio, Industria e Navegación de Lugo e *Información de Economía y Legislación Mercantil y Tributaria*. Foi concelleiro e tenente de alcalde de Lugo. Foi funcionario de carreira dos corpos técnico-administrativos da Deputación Provincial de Lugo e do Servizo Nacional de Produtos Agrarios e foi designado secretario técnico dos padroados provinciais de Formación Profesional e Ensinanza Media e Profesional de Lugo.

## Obras
**Historia de la Biblioteca Provincial*, 1938.
**Guía del Productor y Molinero*, 1943.
**El Libro del Productor*, 1944.
**A B C del Agricultor, con un cancionero de molino*, 1945.
**Comentarios a las secciones de Teología y Derecho de la Biblioteca de la Provincia*.

## Notas 
## Véxase tamén
### Ligazóns externas
*Ficha en galegos.info
Estrella distante

***Estrella distante*** é a cuarta novela do escritor chileno Roberto Bolaño, publicada orixinalmente en outubro de 1996 pola colección «Narrativas hispánicas» da Editorial Anagrama, e dende novembro de 2000 pola colección «Compactos», co mesmo número de páxinas pero trocando a súa portada e deseño.

Este foi o primeiro libro de Bolaño editado por Jorge Herralde, propietario de Anagrama, con quen comezaría dende entón unha estreita amizade e unha prolífica relación laboral, publicando nesta editorial cando menos un libro cada ano até 2003, o ano da súa morte.

O libro está dedicado á súa nai, Victoria Ávalos, e ó seu primeiro fillo, Lautaro Bolaño. Segundo o propio autor, nesta novela tenta «una aproximación, muy modesta, al mal absoluto».

Carlos Wieder, o «infame» protagonista da novela, está baseado nun personaxe real. Bolaño coñeceu a súa historia a través do artista chileno Jaime Rivera.

## Notas 
## Véxase tamén 
### Bibliografía 
* 
* 
* 
* 
* 

### Ligazóns externas 
* *Estrella distante* en Memoria chilena
Eitel Cantoni

**Eitel Danilo Cantoni** nado en Montevideo o 4 de outubro de 1906 e finado na mesma cidade o 6 de xuño de 1997, foi un piloto de carreiras uruguaio.

## Traxectoria 
Participou en tres Grandes Premios do Campionato Mundial, debutando o 19 de xullo de 1952. Era o patrón do equipo da Escudería Bandeirantes, que participaba con coches Maserati A6GCM para Cantoni e outros pilotos. Non logrou puntuar nunca, tamén competiron noutros catro Grandes Premios durante ese ano, o seu mellor resultado foi sétimo no Gran Premio de Módena. Máis tarde Cantoni competiu en carreiras de resistencia en América do Sur.

## Resultado completos na Fórmula Un 
(Chave) As carreiras en letra grosa indican *pole position*; as carreiras en *cursiva* indican volta rápida.

## Notas 
## Véxase tamén 
### Ligazóns externas 
* Eitel Cantoni (Uruguai) Libertad Digital
Churrigueresco

[thumb|Altar maior da igrexa do [Convento de Santo Estevo de Salamanca, unha das obras emblemáticas do *churrigueresco*, da autoría de José Benito Churriguera]]

O **churrigueresco** é un estilo extravagante de arquitectura e decoración, popular en España e en América Latina (especialmente en México e no Perú) no século XVIII, época do barroco, tamén usado algunhas veces para definir libremente, como un todo, o barroco e o rococó serodios na arquitectura española. É polo tanto un estilo barroco que presenta máis ornamentación. Foron construcións de retablos efémeros e tamén no arquitectónico.

A designación ten orixe na familia Churriguera, escultores de Salamanca, a quen se deben as principais contribucións para este estilo, notabelmente José Benito Churriguera, Manuel de Lara Churriguera e Nicolás Churriguera

En Galiza, malia non ter moita pegada, si aparece nalgúns retablos, coma no Convento de Santa Clara de Santiago de Compostela. Porén deixa claramente a súa pegada na fachada barroca profusamente ornamentada do Obradoiro da catedral de Santiago de Compostela, de Fernando de Casas Novoa.

## Galería de imaxes 

Ficheiro:Santiago GDFL catedral 050318 43.jpg|A Fachada do Obradoiro da Catedral de Santiago de Compostela é un exemplo de barroco churrigueresco.
Ficheiro:Fachada Plaza Mayor de Salamanca.JPG|Plaza Mayor de Salamanca (1729-1755), España.
Ficheiro:Museo Nacional del Virreinato 3.jpg|Igrexa de San Francisco Javier en Tepotzotlán, Estado de México, México.
Ficheiro:Basilica de Nuestra Señora de la Merced. Lima, Perú.jpg|Fachada da Basílica de Nosa Señora da Mercé de Lima, Perú.

## Notas 
## Véxase tamén
Carambelo

[miniatura|Carambelos en [Hofbieber, Alemaña (xaneiro de 2016).]]
Un **carambelo**, tamén coñecido como **carambo**, **candea** ou **caramelo**, é un pedazo de xeo longo e de forma cónica que se forma cando a auga que pinga dun obxecto se conxela por efecto da xeada. Adoitan formarse cando se derrete a neve ou o xeo e a auga formada entra en contacto de novo con temperaturas inferiores a 0 °C, volvéndose conxelar.

En galego, carambelo ou caramelo, tamén pode facer referencia á capa de xeo que se forma na superficie dun líquido cando vai moito frío.

## Notas
Kendji Girac

**Kendji Girac**, nado como **Kendji Maillé** en Périgueux, Occitania o 3 de xullo de 1996), é un cantante francés. De orixe xitana do sur de Francia, e de fala catalá, gañou a terceira tempada do concurso *The Voice, la plus belle voix* organizado pola canle xeneralista privada de televisión TF1 (2014).

## Discografía 
* *Kendji* (2014)
* *Ensemble* (2015)

## Notas 
## Véxase tamén 
### Ligazóns externas 
* Páxina oficial
Kurt Adolff

**Kurt Adolff**, nado en Stuttgart o 5 de novembro de 1921 e finado o 24 de xaneiro de 2012, foi un piloto de carreiras de Alemaña.

## Traxectoria 
Adolff naceu nunha familia que era propietaria dunha empresa téxtil, e serviu como paracaidista durante a segunda guerra mundial. Adolf competiu en carreiras de Fórmula 2 a principios da década de 1950 con coches con motor BMW, logrando un éxito modesto incluíndo o segundo lugar nunha carreira no Munich-Riem Airport. Máis tarde competiu nun Ferrari 500 en 1953, e participou no Gran Premio de Alemaña de 1953, pilotando un Ferrari 166 do equipo Ecurie Espadon. Retirouse logo de só un par de voltas e deixou as carreiras de monoprazas para concentrarse nos seus intereses comerciais. Posteriormente Adolff gozou de certo éxito nas hillclimbs e carreiras de turismos con Jaguar, e tamén desempeñou o cargo de cónsul de Chile.

## Resultado completos na Fórmula Un 
(Chave) As carreiras en letra grosa indican *pole position*; as carreiras en *cursiva* indican volta rápida.

## Notas 
## Véxase tamén 
### Ligazóns externas 
* Biography at Old Racing Cars
Residencia de Würzburg

A **Residencia de Würzburg** (en ) é un pazo barroco que se atopa na cidade alemá de Würzburg, no estado de Baviera.

## Historia 
Foi orixinalmente deseñada polo arquitecto Johann Balthasar Neumann para o príncipe-bispo Johann Philipp Franz von Schönborn. A súa construción durou sesenta anos. Entre 1720 e 1744 completouse a estrutura exterior, mentres que o interior foi rematado en 1780.

### Segunda guerra mundial 
O 16 de marzo de 1945, só unhas semanas antes do final da segunda guerra mundial, un ataque aéreo destruíu o 90% da casco antigo de Würzburg e queimou a Residencia case totalmente. O lume avanzou dende a cuberta superior e foi queimando os teitos de madeira e as paredes. Os mobles e os paneis das paredes salváronse porque se almacenaron antes noutro lugar.

### Reconstrución 
As tarefas de restauración da Residencia comezaron trala final de guerra e non cesaron até o ano 1987, cando se completou e se abriu de novo o "Gabinete do espello". A súa reconstrución custou arredor de 20 millóns de euros.

## Patrimonio da Humanidade 
No ano 1981, a Residencia Würzburg e os seus patios e xardíns foron declarados Patrimonio da Humanidade pola UNESCO e gozan dunha protección especial.

miniatura|centro|800px|Fachada do xardín da Residencia.
miniatura|centro|800px|Vista frontal da Residencia.

## Galería de imaxes 

Ficheiro:Residenz Würzburg7.jpg
Ficheiro:Residenz56.jpg
Ficheiro:Bundesarchiv B 145 Bild-F079086-0002, Würzburg, Residenz.jpg
Ficheiro:Residenz wuerzburg eu-minis.jpg
Ficheiro:Wuerzburg salle blanche.jpg
Ficheiro:Bundesarchiv B 145 Bild-F079088-0022, Würzburg, Residenz.jpg
Ficheiro:Würzburg - Residenz Nord, Toscanasaal, Decke.JPG
Ficheiro:Wuerzburg Salle Residence.JPG
Ficheiro:Bundesarchiv B 145 Bild-F079088-0003, Würzburg, Residenz.jpg
Ficheiro:Bundesarchiv B 145 Bild-F079090-0032, Würzburg, Residenz.jpg
Ficheiro:Würzburg Residence gardens - IMG 6717.JPG
Ficheiro:Residenz Würzburg 1.jpg
Ficheiro:Hofgarten Wuerzburg1.jpg
Ficheiro:Würzburg Residenzgarten2.JPG

## Notas 
## Véxase tamén 
### Ligazóns externas 
*Páxina oficial 
*A Residencia na páxina oficial de castelos e xardíns bávaros 
*Visita virtual da Residencia  e
Aldo Gordini

**Aldo Gordini** nado o 20 de maio de 1921, finou o 28 de xaneiro de 1995, foi un piloto de carreiras de francés. Nado en Bologna, Italia, era fillo de Amédée Gordini, propietario da fábrica de automóbiles deportivos franceses Gordini. Aldo traballou para o equipo de carreiras da familia como mecánico e en ocasións pilotou en carreiras de Gran Premio e carreiras de Fórmula 2.

Participou nunha carreira do Campionato Mundial o 1 de xullo de 1951, así como nunha carreira de Fórmula 1 fóra de campionato. Ese mesmo ano tamén pilotou para o equipo Gordini nas 24 Horas de Le Mans, pero problemas coa bomba de combustible obrigáronlle a retirarse da carreira.

Aldo Gordini morreu en París en 1995.

## Resultado completos na Fórmula Un 
(Chave) As carreiras en letra grosa indican *pole position*; as carreiras en *cursiva* indican volta rápida.

### Resultados nas carreiras de Fórmula 1 fóra de campionato 
(key)

## Notas 
## Véxase tamén 
### Ligazóns externas 
* Aldo Gordini (Les24Heures);
*  Aldo Gordini (DriverDB);
* Aldo Gordini  (24HeuresenPiste);
*  Aldo Gordini (RacingSportsCars).
Robert Manzon

**Robert Manzon**, nado o 12 de abril de 1917 e finado o 19 de xaneiro de 2015, foi un piloto de carreiras francés. Participou en 29 Grandes Premios do Campionato Mundial de Fórmula Un, debutou o 21 de maio de 1950. Conseguiu dous podios, e anotou un total de 16 puntos no campionato. No momento da súa morte, Manzon era o último piloto vivo que participou na primeira carreira do Campionato Mundial de Fórmula 1 en .

## Andaina 
Manzon comezou a súa carreira como mecánico e logo da segunda guerra mundial empezou a competir inicialmente cun Cisitalia D46. Logrou un contrato co equipo Gordini para 1948, Manzon ocupou o terceiro lugar no Gran Premio de Xenebra de 1948 e gañou algunhas carreiras de menor importancia aínda que a súa máquina non foi sempre fiable.
Continuou con Gordini na nova era da Fórmula Un, sumou puntos no Gran Premio de Francia de 1950, e terminou sexto no Campionato do Mundo de Pilotos en , logrando o terceiro lugar no Gran Premio de Bélxica de 1952. Deixou Gordini en  e uniuse ao equipo de Louis Rosier, que facía campaña cos Ferraris. Posteriormente, logrou o seu segundo podio no Gran Premio de Francia de 1954 ao volante dun Ferrari 625. foi último participante vivo da tempada  de Fórmula Un.

## Resultados completos na Fórmula Un 
(Chave) As carreiras en letra grosa indican *pole position*; as carreiras en *cursiva* indican volta rápida.

## Notas 
## Véxase tamén 
### Ligazóns externas 
* Profile at www.grandprix.com
* Robert Manzon's obituary
Toulo de Graffenried

'''Emmanuel 'Toulo' de Graffenried'*, nado en París o 18 de maio de 1914 e finado en Lonay (Suíza) o 22 de xaneiro de 2007, foi un piloto de carreiras suízo. Participou en 23 Grandes Premios do Campionato Mundial, debutou o 13 de maio de 1950, e anotou un total de nove puntos no campionato. Tamén participou en numerosas carreiras de Fórmula Un fóra de campionato.
## Traxectoria
Graffenried comezou a súa carreira deportiva en 1936, ao volante do seu propio Maserati. Algúns dos seus resultados máis memorables foron na súa pista local: o circuíto urbano de lastras de Bremgarten preto de Berna. Gañou o Gran Premio do Reino Unido de 1949, un ano antes de comezar o Campionato Mundial da FIA. Nese ano inaugural de Graffenried disputou cinco das sete carreiras da tempada, con resultados mixtos. Continuou pilotando en carreiras ocasionais durante os seguintes seis anos, o seu mellor resultado foi o cuarto lugar no Gran Premio de Bélxica de 1953.

Logo da súa retirada da competición, Graffenried montou un concesionario de coches en Lausanne, con automóbiles Alfa Romeo, Rolls-Royce e Ferrari. Tamén actuou como dobre especialista de Kirk Douglas durante a rodaxe de *The Racers*. Máis tarde, converteuse nunha figura habitual nos acontecementos da Fórmula Un durante os anos 1970 e 1980 como embaixador corporativo para a marca de cigarros Phillip Morris Marlboro.

En recoñecemento da súa vitoria no primeiro Gran Premio do Reino Unido, Graffenried fixo a súa última aparición ao volante dun coche de carreiras durante as celebracións en 1998 do 50 aniversario de Silverstone aos 84 anos de idade.

## Resultados completos na Fórmula Un 
(Chave) As carreiras en letra grosa indican *pole position*; as carreiras en *cursiva* indican volta rápida.

## Notas 
## Véxase tamén 
### Ligazóns externas 
#### Bibliografía 
* *Obituary: 'Toulo' de Graffenried''. (2007) **Motor Sport**, LXXXIII/4, p.&nbsp;15
* 
* 
* 
*
Xosé María Cao Luaces

**Xosé María Cao Luaces**, nado en Cervo o 13 de decembro de 1862 e finado en Lanús o 27 de xaneiro de 1918, foi un caricaturista e xornalista galego.

## Traxectoria 
Fillo dun funcionario de Facenda, residiu de novo en varios lugares, até que o seu pai conseguiu un emprego na fábrica de Sargadelos. Despois marchou a Xixón, onde traballou como pintor decorador na fábrica de louza La Asturiana e foi alumno de José María López Rodríguez. Emigrou a Buenos Aires en 1886. Ao ano seguinte foi contratado por Eduardo Sojo, director da revista *Don Quijote*. Traballou en *Caras y Caretas*.

Fundou o Orfeón Gallego en 1890. En 1892 creou e dirixiu o periódico *El Eco de Galicia*, desde o que impulsou a refundación do Centro Galego de Buenos Aires, pechado un ano antes. En 1894 fundou a revista *El Cid Campeador*, que se fusionou con *La Bomba* en 1895. Ilustrou almanaques da época, como El Criollo en 1893.

## Véxase tamén 
### Bibliografía 
* 
* 
* 
* 

### Ligazóns externas 
* Xosé María Cao: “Pai da caricatura arxentina” arquivado dende o orixinal o 24 de setembro de 2015.
* José María Cao Luaces: “The Best Galician Cartoonist of all Time” ( Inglés)
Nasif Estéfano

**Nasif Estéfano Moisés**, nado en Concepción (provincia de Tucumán) o 18 de novembro de 1932 e finado en Aimogasta (provincia da Rioxa) o 21 de outubro de 1973 foi un piloto de carreiras arxentino.

## Traxectoria 
Participou en dous Grandes Premios do Campionato Mundial de Fórmula Un, onde debutou o 7 de febreiro de 1960, mais non anotou ningún punto no campionato. Participou no Gran Premio de Italia de 1962, pero non cualificou.

Morreu durante a condución nunha carreira local, cando o seu coche sufriu unha falla mecánica nunha curva rápida, o que provocou que o coche voltease varias veces. Estéfano saíu expulsado do coche debido a un fallo nos cintos de seguridade, e morreu case ao instante debido a lesións na cabeza.

## Resultado completos na Fórmula Un 
(Chave) As carreiras en letra grosa indican *pole position*; as carreiras en *cursiva* indican volta rápida.

## Notas 
## Véxase tamén 
### Ligazóns externas 
*
Akal

**Ediciones Akal** é unha editorial española, fundada en Madrid en 1972 por Ramón Akal González. Consta dun catálogo de máis de tres mil títulos en corenta coleccións abranguendo tódolos campos das humanidades. A iso engade a edición de textos clásicos e coleccións de literatura contemporánea, ademais dunha colección de dicionarios. Istmo, Foca, H. Blume e Siglo XXI de España Editores, adquirida en 2010.

En 2010 recibiu ex aequo, canda Editorial Alba, o Premio Nacional a la Mejor Labor Editorial Cultural.

## Notas 
## Véxase tamén 
### Outros artigos 
* Colección Arealonga
### Ligazóns externas 
* Ediciones Akal
Estróbilo

O nome de **estróbilo** pode denominar:
* A piña, cono ou estróbilo, froito maduro das árbores coníferas.
* Nome das medusa no seu estado larval.
* A estrutura cónica onde se forman as esporas nos rabos de cabalo ou equisetos.
* Estróbilo, o conxunto das proglotes que forman o "corpo" dos vermes da clase dos cestodos.
Reginald Innes Pocock

**Reginald Innes Pocock**, nado o 4 de marzo de 1863 en Clifton, Bristol (Inglaterra), e finado o 9 de agosto de 1947 en Londres, foi un zoólogo inglés.

## Traxectoria 
Naceu en Clifton, Bristol, Inglaterra. Comezou a sentir interese pola historia natural na St. Edward's School de Oxford. Recibiu clases de zooloxía de Edward Bagnall Poulton, e se lle permitiu estudar anatomía comparada no Museo de Oxford. Estudou bioloxía e xeoloxía no University College de Bristol.

En 1885, exerceu de asistente no Museo de Historia Natural de Londres, traballando na sección de entomoloxía durante un ano. Fíxose cargo das coleccións de arácnidos e de miriápodos. Tamén se encargou de organizar as coleccións de aves británicas, desenvolvendo daquela un grande interse na ornitoloxía. Os 200 artigos que publicou nos dezaoito anos que traballou no Museo, servíronlle para converterse nunha autoridade respectada en arácnidos e miriápodos.

En 1904, abandonou o Museo para traballar de superintendente do Zoolóxico de Londres, cargo que mantivo até a súa xubilación en 1923. A partir de entón foi investigador voluntario no Museo Británico, no departamento de mamíferos.

Foi membro da Royal Society de Londres.

## Algunhas publicacións 
* *Catalogue of the genus Felis.* Londres 1951 p. m.
* *Mammalia.* Taylor & Francis, Londres 1939–41.
* *Arachnida.* Taylor & Francis, Londres 1900.
* *The highest Andes.* Methuen, Londres 1899.
* *Natural history.* Appleton, Nova York 1897.
* *Through unknown African countries.* Arnold, Londres 1897.
* *Chilopoda, Symphala and Diplopoda from the Malay Archipelago.* 1894.
* *Report upon the julidae, chordeumidae and polyzonidae.* Gênes 1893.
* *Description of a New Species of polydesmus from Liguria.* Gênes 1891.
* *Report on the oniscomorpha.* Gênes 1891.
* *Report upon the chilopoda.* Gênes 1891.
* *Contributions to our knowledge of the chilopoda of Liguria.* Gênes 1890.
* *Three New Species of zephronia from the oriental region.* Gênes 1890.

## Bibliografía 
* Reginald Innes Pocock (1900): *The Fauna of British India (including Ceylon and Burma)* - the *Arachnida* volume.
* Reginald I. Pocock (1902): *Arachnida. Scorpiones, Pedipalpi, and Solifugae*. 
* Reginald Innes Pocock (1902): ''Biologia Centrali-Americana.
Bradypus pygmaeus

***Bradypus pygmaeus*** é unha especie de mamífero placentario da orde dos pilosos e bioloxía dos bradipódidos pertencente ao seu único xénero, *Bradypus*.

É un pequeno preguiceiro de tres dedos descuberto recentemente, endémico da pequena illa de Escudo de Veraguas, no arquipélago de Bocas del Toro no Caribe panameño, non encontrándose en ningún outro lugar do planeta. Os preguiceiros das illas menores do arquipélago de Bocas del Toro son conespecíficos con *Bradypus variegatus.

* É parecido a *Bradypus variegatus* pero moito máis pequeno. A súa lonxitude total oscila entre os 48,5 e os 53 cm. A lonxitude da cola, entre os 4,5 e os 6 cm. E o peso varía entre os 2,5 e os 3,5 kg.
* O cranio é pequeno en comparación con outras especies estreitamente relacionadas, carece de buratos na nasofarinxe anterodorsal e non ten seos pterigoideos. O arco zigomático é incompleto. O meato auditivo externo é grande.
* Presenta na cara círculos escuros que rodean o ollo e que e estenden até as tempas. O resto da face está coloreado dun laranxa arxila. A pelaxe na cabeza e os ombros é longa e mesta, o que a distingue da facial, máis curta, co que parece que estes preguiceiros tivesen unha capucha. A garganta é de cor gris apardazada e o dorso está manchado e presenta unha banda escura saxital. 
* Ten un total de 18 dentes, 10 no maxilar superior, que consta de 2 dentes anteriores en forma de cicel e 8 dentes molariformes. No maxilar inferior hai 8 dientes: 2 dentes molariformes en forma de cicel e 6 anteriores. 
* Como noutros preguiceiros, a regulación da temperatura corporal adoita ser imperfecta, polo que son heterotérmicos.

## Descrición 
A especie foi descrita en 2001 polos zoólogos Robert P. Anderson e Charles O. Handley.

## Notas 
## Véxase tamén 
### Bibliografía 
* Gardner, A. L. (2005): *"Bradypus pygmaeus"*. En Wilson, D. E. & Reeder, D. M. (eds.) *Mammal Species of the World: A Taxonomic and Geographic Reference* (3rd ed.). Baltimore, Maryland, USA: Johns Hopkins University Press. ISBN 978-0-8018-8221-0, p. 100. 
* Hayssen, V. (2008): "Bradypus pygmaeus (Pilosa: Bradypodidae)". *Mammalian Species* **812**: 1–4. Resumo.

### Outros artigos 
* Pilosos
* Bradipódidos

### Ligazóns externas 
* *Bradypus pygmaeus* na ADW  
* *Bradypus pygmaeus* na EOL.
* *Bradypus pygmaeus'' en ARKive
A Trepa

**Santa María da Trepa** é unha parroquia eclesiástica galega do arciprestado de Verín, na diocese de Ourense, que ten as súas terras e os seus lugares repartidos entre dous concellos, o de Riós e o de Vilardevós. En 2014 a súa poboación era de 214 habitantes, dos que 98 eran homes e 116 mulleres.

Dos tres lugares que compoñen a parroquia, as aldeas de San Cristovo e A Trepa pertencen ao concello de Riós, e a de Feilas ao concello de Vilardevós.

Na Trepa celébrase a romaría máis importante do concello e ata da comarca de Verín. Celebrase o 15 de setembro na honra da Nosa Señora das Dores. En 1777 Pedro González de Ulloa fai mención dela, así como da da igrexa construída a carón do antigo Camiño Real, a actual estrada N-525.

## Historia 
Ata o 6 de outubro de 1951, esta parroquia denominábase Fumaces e A Trepa e estaba formada polos tres lugares desta parroquia máis o lugar de Fumaces. Nesa data, o daquela bispo de Ourense, Francisco Blanco Nájera, fundou a parroquia de Santa María de Fumaces no lugar mencionado.

## Galería de imaxes

Ficheiro:Igrexa A Trepa.jpg|Igrexa na Trepa
Ficheiro:A Trepa, praza Francisco Gallego.jpg|Praza de Francisco Gallego na Trepa

## Véxase tamén 
### Outros artigos 
*Fumaces e A Trepa
*Fumaces e A Trepa, Riós
*Fumaces e A Trepa, Vilardevós
*Fumaces
Fumaces, Fumaces e A Trepa, Riós

dereita|miniatura|Estrada N-525 ao seu paso pola aldea.
**Fumaces** é un lugar da parroquia de Fumaces e A Trepa, no concello ourensán de Riós, na comarca de Verín. Segundo o IGE, en 2023 tiña 64 habitantes (35 homes e 29 mulleres).

## Historia 
Desde o 6 de outubro de 1951, este lugar é tamén a parroquia eclesiástica de Fumaces, froito da segregación da antiga parroquia eclesiástica de Fumaces e A Trepa.

A aldea está a carón da estrada N-525.

## Lugares e parroquias 
### Lugares de Fumaces e a Trepa 
### Parroquias de Riós 
## Notas 
## Véxase tamén 
### Outros artigos 
* Lugares de Riós
* Fumaces e A Trepa
* Fumaces e A Trepa, Riós
Reserva da biosfera Río Eo, Ozcos e Terras de Burón

A **Reserva da Biosfera Río Eo, Ozcos e Terras de Burón**, oficialmente **Reserva da Biosfera Río Eo, Oscos e Terras de Burón**, é unha reserva da biosfera dentro do programa MAB da UNESCO e que abrangue os concellos de Ribadeo, Trabada, A Pontenova, Ribeira de Piquín, Baleira, A Fonsagrada e Negueira de Muñiz en Galicia, e de Castropol, A Veiga, Taramundi, Santiso de Abres, Vilanova de Ozcos, Santalla de Ozcos e San Martín de Ozcos en Asturias. Ten unha extensión de 15.958,89&nbsp;km² e inclúe a máis da totalidade da cunca do río Eo dende o seu nacemento en Fonteo ata a súa desembocadura na ría de Ribadeo, a propia ría e boa parte das cuncas que nela desembocan, así como anacos das cuncas dos ríos Miño, Navia e Porcía, encadrando unha unidade de biodiversidade, cultural e patrimonial. Cando foi designada, a zona tiña unha poboación de 32&nbsp;974 habitantes, se ben case tódolos municipios observan decrecemento de poboación.

## Descrición 
miniatura|300px|Vista do final da ría de Ribadeo (xa ría de Abres), na parte norte da reserva.
Inclúe a Reserva Natural Parcial da Ría de Ribadeo, as zonas especiais de conservación (ZEC) de Penarronda-Barayo (parcialmente), ría de Ribadeo, Río Eo e Cunca do Augüeira, Zona de especial protección para as aves Penarronda-Barayo e Ría de Ribadeo, incluíndo a zona húmida Ramsar Ría de Ribadeo e o monumento natural da praia de Penarronda.

Foi declarada o 19 de setembro de 2007 pola Organización das Nacións Unidas para a Educación, a Ciencia e a Cultura (UNESCO) dentro do programa MaB (Home e Biosfera).

O 11 de decembro de 2013 asinouse o Protocolo de Colaboración para a Coordinación da Xestión.

## Notas
## Véxase tamén 
### Outros artigos 
*Reserva da biosfera
### Ligazóns externas 
*Ficha da UNESCO
Galegos en México

[miniatura|*[Holland America Line. Servicio de vapores extra-rápidos á los puertos de Cuba y México. Para la Habana, Veracruz y Tampico saldrá de Vigo…*. Anuncio na portada de *Faro de Vigo*, 6/6/1923.]]
Os **galegos en México** son os inmigrantes galegos, e os seus descendentes, que se asentaron en México, e que contan con máis de 12&nbsp;000 membros dispersos principalmente na Cidade de México, Estado de México, San Luis Potosí, Querétaro, Veracruz, Xalisco, Puebla, Michoacán, Campeche e Nayarit.

## Descrición 
Chegaron procedentes da Habana, Cuba, contra o Porto de Veracruz entre os anos 1821 e 1877, fuxindo da fame e nas presións políticas, que existían en Cuba. A súa segunda chegada a México produciuse entre a década de 1920 e a de 1970.

O Centro Galego de México, na capital é unha asociación cultural, onde se difunde e transmite a cultura galega a todo aquel que estea interesado nela. O Centro Galego de México (con diferentes nomes) é o principal difusor de Galicia en México dende 1911. Unha porcentaxe de galegos mantívose unida polos apelidos, a lingua, o folclore, a gastronomía, os negocios e a música, pero outra importante porcentaxe viuse absorbida pola cultura mexicana sen intención algunha de formar parte das asociacións de españois instituídas no país.

## Galería de imaxes 
## Notas 
## Véxase tamén 
### Bibliografía 
*Icazuriaga, Carmen (1979). "Españoles de Veracruz y vascos del Distrito Federal: su ubicación en la estructura económica de México". *Inmigrantes y refugiados españoles en México (siglo XX)* (en castelán). Ed. de la Casa Chata. pp. 165–211.
*Villaverde, Elixio (1999). "Os galegos no estado e na cidade de Puebla á luz do Rexistro Nacional de Extranxeiros, (1878-1936)" *Galegos en América e americanos en Galicia*. pp. 275–309. ISBN 84-453-2437-3.

### Outros artigos 
* Centro Gallego de México
Josep Señé

**Josep Señé Escudero** nado o 10 de decembro de 1991 en Sant Cugat del Vallès é un futbolista catalán que xoga na demarcación de centrocampista. O seu club actual é o Racing Club de Ferrol da Segunda División Española.

## Traxectoria 
Tras xogar no equipo da súa localidade natal formouse nas categorías inferiores do Terrassa FC e chegando a debutar co primeiro equipo na Segunda División B. Do equipo catalán pasou ao equipo C do Real Madrid en 2010. Dous anos despois foi cedido ao Real Oviedo, equipo que se fixo cos seus servizos, ao rematar contrato co Real Madrid, e onde militou ata o ano 2015 cando fichou polo Celta de Vigo, para o inicio da tempada 2015/16 xa contaba con ficha do primeiro equipo. Debutou en Primeira División o 28 de novembro de 2015.

## Notas
Brie Larson

**Brianne Sidonie Desaulniers**, nada en Sacramento (California) o 1 de outubro de 1989 é unha actriz e cantante estadounidense coñecida como **Brie Larson**.

## Traxectoria 
Nada en Sacramento, os seus pais divorciáronse cando era nena e marchou aos Ánxeles coa súa nai e a súa irmá máis nova, Milaine. A súa primeira lingua foi o francés.

Estudou interpretación en San Francisco e escolleu como nome artístico "Larson", apelido de solteira da súa bisavoa, porque consideraba que o seu apelido era difícil de pronunciar.

O seu primeiro traballo como actriz foi en sketches de *The Tonight Show with Jay Leno* e logo participou en varias series de televisión, como *Raising Dad*, e no telefilme de Disney Channel *Right on Track*.

En 2005 publicou o seu primeiro disco e en 2015 protagonizou o filme *Room*, co que gañou o Oscar á mellor actriz na 88ª edición dos Oscar.

## Filmografía 
## Discografía 
* *Finally Out of P.E.*

## Notas 
## Véxase tamén 
### Ligazóns externas
Novela de xadrez

***Novela de xadrez*** é unha novela do escritor austríaco Stefan Zweig, escrita entre 1938 e 1941 e publicada de forma póstuma en 1944. Escrita en lingua alemá co título orixinal de ***Schachnovelle***, foi traducida ao galego por Patricia Buxán e Saleta Fernández Fernández e publicada en 2004 por Ir Indo e de novo con esa tradución por Irmás Cartoné en 2018. O relato é unha crítica do nazismo e dos métodos da Gestapo; así mesmo, trata a incomunicación e o exilio forzoso do propio Zweig, que endexamais tornaría a Austria.

## Trama 
Mirko Czentovič é un home rudo e ignorante, amais de campión mundial indiscutible de xadrez. Durante unha travesía en barco, algúns afeccionados enfróntase a el, sen chegar a supoñerlle un rival. Con todo, unha partida contra o enigmático Dr. B. acaba en táboas. A continuación, Czentovič, asombrado, pídelle o desquite.

A noite antes da reunión, o Dr. B. conta a súa historia, e o motivo que o leva a enfrontarse a un campión xadrecista. En realidade, o doutor B. fora vítima do nazismo, e torturado cun método concreto: o illamento absoluto. Ao bordo da loucura, resistiu grazas a un manual de xadrez co que bateu por casualidade. Centrou a súa atención no xogo, feito que lle permitiu librar centos de partidas mentalmente e asemade manter a cordura.

### Versión cinematográfica 
En 1960, Gerd Oswald adaptou ao cinema a novela *Schachnovelle* de Zweig. O actor Mario Adorf interpretou a Czentovič mentres que Curd Jürgens fixo de Dr. B.

### Música 
O compositor español Cristóbal Halffter compuxo unha ópera co mesmo título a partir da obra de Zweig, que foi estreada en Kiel (Alemaña) en 2013.

## Notas 
## Véxase tamén 
### Ligazóns externas 
* *Ficha na BNE*
Tom Hardy

**Edward Thomas Hardy**, nado en Hammersmith, Londres o 15 de setembro de 1977 é un actor e produtor inglés.

## Traxectoria 
Aos vinte e un anos participou no concurso *Find Me a Supermodel*, polo que conseguiu un breve contrato con Models One. Neses anos e ata mediados dos vinte loitou contra as adiccións ao alcohol e á cocaína. Entrou en rehabilitación e mantívose sobrio dende 2003.

En setembro de 1998 uniuse ao Drama Centre London e pouco despois logrou o papel do soldado John Janovec na miniserie *Band of Brothers*. Debutou no cinema con *Black Hawk Down*, de Ridley Scott.

En 2015 interpretou a Max Rockatansky en *Mad Max: Fury Road*.

## Filmografía 
## Notas 
## Véxase tamén 
### Ligazóns externas 
* 
*
Don Draper

miniatura|Jon Hamm, o actor que interpreta a Don Draper.
**Donald Francis Draper**, coñecido como **Don Draper**, nado o 1 de xuño de 1926, é un personaxe de ficción e o protagonista da serie de televisión de AMC, *Mad Men*, interpretado polo actor norteamericano gañador do Globo de Ouro en 2008, Jon Hamm.

## Traxectoria 
Até o final da tempada 3, Draper traballou como Director Creativo da firma de publicidade Sterling Cooper de Manhattan. Despois deveu socio fundador dunha nova empresa, Sterling Cooper Draper Pryce, tras abandonaren el e mais os seus superiores a antiga axencia por mor dunha adquisición non desexada por outra compañía.

O personaxe de Draper está parcialmente inspirado en Draper Daniels, director creativo da axencia de publicidade Leo Burnett de Chicago na década de 1950, coñecido por ser o creador da campaña Marlboro Man.. Porén, certas técnicas de publicidade de Don Draper así como algúns logros profesionais baséanse nos de Rosser Reeves, da axencia Ted Bates.

A maioría dos personaxes da serie saben pouco ou nada acerca da historia de Draper e da súa verdadeira identidade; As pistas para o espectador chegan a través do emprego de flashback, contadas confesións e visitas clandestinas a figuras do seu pasado.

Na ficción, o Don Drapper primixenio combateu na guerra de Corea. Aí foi onde coñeceu a Dick withman (John Hamm), que tras a súa morte adoptaría a súa identidade.

### Personalidade 
Don Draper característizase polo seu egoísmo e por ser mullereiro. Axusta o seu código ético e moral consonte as circunstancias; porén, o seu atractivo vén dado por unha fonda intelixencia e polo aire enigmático que o acompaña. Outra característica destacable súa é o cultivo do nihilismo.

## Notas 
## Véxase tamén 
### Ligazóns externas 
* Don Draper en AMCtv.com. 
*''Don Draper's Sex Appeal in Mad Men*, artigo de Natasha Vargas-Cooper en *Daily Beast'' o 22 de xullo de 2010.
Jennifer Jason Leigh

**Jennifer Leigh Morrow**, nada no barrio de Hollywood nos Ánxeles, o 5 de abril de 1962, é unha actriz estadounidense, coñecida como **Jennifer Jason Leigh**.

## Traxectoria 
Leigh naceu en Hollywood. O seu pai foi o actor Vic Morrow e a súa nai a guionista Barbara Turner. O seu nome real era Jennifer Leigh Morrow, mais cambiouno ao principio da súa carreira adoptando "Jason" en homenaxe a Jason Robards, amigo da familia.

Debutou no cinema aos nove anos e a partir dos catorce comezou a estudar en Nova York en cursos de verán de Lee Strasberg. En 1982 interpretou unha adolescente que queda embarazada en *Fast Times at Ridgemont High*, de Cameron Crowe, que supuxo o seu lanzamento. Ese mesmo ano faleceu o seu pai nun accidente durante a rodaxe de *Twilight Zone: The Movie*.

Durante a década de 1990 traballou con directores independentes como Robert Altman, Alan Rudolph e David Cronenberg.

En 2001 codirixiu e coescribiu o filme *The Anniversary Party*.

## Filmografía 
## Véxase tamén 
### Bibliografía 
* 
* "Anima Animus: Jennifer Jason Leigh’s Bisexual Method in *Last Exit to Brooklyn*" by Ian Murphy (article in *Alphaville* journal)
### Ligazóns externas 
* 
* Jennifer Jason Leigh  en Internet Off-Broadway Database
* In-depth interview at Museum of Moving Image in 1994 
* Article in Alphaville journal
Pete Docter

**Peter Hans** "**Pete**" **Docter**, nado en Bloomington (Minnesota) o 9 de outubro de 1968 é un director de cinema, animador, guionista, produtor e actor de voz estadounidense.

## Traxectoria 
Comezou na animación de xeito autodidacta, facendo flip books e curtametraxes caseiras coa cámara da familia. Estudou na Universidade de Minnesota e graduouse no
California Institute of the Arts en 1990.

Entrou en Pixar aos vinte e un anos e comezou a traballar o día seguinte á súa graduación. Foi o décimo traballador e terceiro animador contratado pola compañía.

Tras dirixir a dobraxe en inglés de *Hauru no Ugoku Shiro*, debutou como director con *Monsters, Inc.*

## Filmografía 
* *Cranium Command* (1989) – Animador
* *Toy Story* (1995) – Guión / animador xefe
* ''Geri's Game* (1997) – Animador
* *A Bug's Life* (1998) – Storyboard adicional
* *Toy Story 2* (1999) – Guión
* *Monsters, Inc.* (2001) – Director / Guión
* *Mike's New Car* (2002) – Director / Guión
* *WALL-E* (2008) – Guión
* *Up* (2009) – Director, guión, voz
* *Dug's Special Mission* (2009) – Produtor executivo
* *Monsters University* (2013) – Produtor executivo
* *Inside Out* (2015) – Director / Guión, voz*
* ''Riley's First Date?'' (2015) – Produtor executivo / Voz

## Notas 
## Véxase tamén 
### Ligazóns externas 
* 
* Pixar Animation Studios website
Pedro Periáñez

**Pedro Periáñez**, nado en Babilafuente (provincia de Salamanca) cara a 1560 e finado en Santiago de Compostela en 1613, foi un compositor de música sacra.

## Traxectoria 
Sábese que foi mestre de capela en Almería até setembro de 1577, cando aprobou as oposicións ao maxisterio de Málaga. O 28 de outubro de 1583 tomou a praza de cóengo-mestre de capela na Catedral de Santiago de Compostela, sucedendo a Villar de Heceso. Tras a súa morte tomou o posto Antonio Carreira.

A súa obra é menor en canto a importancia, mais a súa relevancia estriba no prolífico desta, xa que escribiu con abundancia. Os seus traballos atópanse espallados polas catedrais para as que os compuxo.

## Obras 
* *Ave Domina Maria*, a 5 voces.
* *María Virgo*.
* Panxoliñas.
* *Te Deum*.
* *Gloria in excelsis*.

## Notas
Megaloníquidos

A dos **megaloníquidos** (*Megalonychidae*) é unha familia de mamíferos placentarios da orde dos pilosos e suborde dos folívoros.

Moi diversa durante o cenozoico, na actualidade na familia só sobrevive un xénero, *Choloepus* Illiger, 1811, con dúas especies:

* *Choloepus didactylus* (Linnaeus, 1758)
* *Choloepus hoffmanni* Peters, 1858

## Taxonomía 
### Descrición 
A familia foi descrita en 1889 polo naturalista, paleontólogo e zoólogo arxentino Florentino Ameghino, en *Acta Acad. Nac. Cienc.* Córdoba, Buenos Aires, **6**: 690.

### Etimoloxía 
O nome científico da familia, *Megalonychidae*, está formado, como é usual, sobre a base da raíz do nome do xénero tipo, neste caso *Megalonyx*, actualmente extinguido, engadindo o sufixo do latín científico *-idae* (tirado do grego antigo -ιδαι *-idai*, plural de -ιδης *-idēs*, co significado de "aparencia, aspecto, forma"), propio dos nomes das familias de animais.

Pola súa parte, o nome do xénero *Megalonyx* está formado polos elementos *megal-* (tirado do grego μεγαλο- *megalo-*, "grande" (derivado do adxectivo μέγας, μεγάλη, μέγα *mégas, megálē, méga*, "grande") e *-onyx* (derivado do grego όνυξ *ónyx*, "uña, garra"). Literalmente: "os de grandes garras".

### Xéneros extintos 
Como quedou dito, a familia foi moi diversa durante o cenozoico, conservándose numerosos restos fósiles de moitas especies dos seguintes xéneros: 

* *Acratocnus*
* *Analcimorphus*
* *Diheterocnus*
* *Hyperleptus*
* *Megalocninae*
* *Megalocnus*
* *Megalonychops*
* *Megalonychotherium*
* *Megalonyx*
* *Meizonyx*
* *Mesocnus*
* *Microcnus*
* *Miocnus*
* *Nothropus*
* *Pliometanastes*
* *Proplatyarthrus*

## Notas 
## Véxase tamén 
### Bibliografía 
* Nowak, R. (1999): ''Walker's Mammals of the World*. Baltimore, Maryland, USA: The Johns Hopkins University Press.
* Vizcaíno, S. & W. Loughry (2008): *The Biology of the Xenarthra''. Gainsville, Florida, USA: The University Press of Florida. 
* Wilson, D. E. & Reeder, D. M., eds. (2005): Mammal Species of the World: A Taxonomic and Geographic Reference' 3rd ed. Baltimore, Maryland, USA: The Johns Hopkins University Press.

### Outros artigos 
* Pilosos
* Folívoros
* *Choloepus*
* *Choloepus didactylus* 
* *Choloepus hoffmanni*

### Ligazóns externas 
* *Megalonychidae*  en Fossilworks.
* *Megalonychidae* na ADW. Con abundante información, imaxes, mapas de distribuión e bibliografía 
* *Megalonychidae* na EOL.
Elis Regina

'*Elis Regina Carvalho Costa*,*** coñecida como **Elis Regina*', nada en Porto Alegre o 17 de marzo de 1945 e finada en São Paulo o 19 de xaneiro de 1982, foi unha cantante brasileira considerada unha das meirandes representantes do xénero musical *MPB* (música popular brasileira). Morreu a causa dunha sobredose de cocaína e alcol.

Unha das súas cancións máis famosas é Tiro ao Álvaro, a dúo con Adoniran Barbosa.

## Discografía 
* 1961: *Viva a Brotolândia*
* 1962: *Poema de Amor*
* 1963: *Ellis Regina*
* 1963: *O Bem do Amor*
* 1965: *Dois na Bossa*
* 1965: *O Fino do Fino*
* 1965: *Samba, Eu Canto Assim!*
* 1966: *Dois na Bossa nº2*
* 1966: *Elis*
* 1967: *Dois na Bossa nº3*
* 1968: *Elis Especial*
* 1969: *Elis, Como & Porque*
* 1969: *Elis Regina in London*
* 1969: *Honeysuckle Rose Aquarela Do Brasil*
* 1970: *Em Pleno Verão*
* 1970: *Elis no Teatro da Praia com Miele & Bôscoli*
* 1971: *Ela*
* 1972: *Elis*
* 1973: *Elis - no 2*
* 1973: *Elis*
* 1974: *Elis*
* 1974: *Elis & Tom*
* 1976: *Falso Brilhante*
* 1977: *Elis*
* 1978: *Transversal do Tempo* (en directo)
* 1978: *Vento de Maio*
* 1979: *Essa Mulher*
* 1979: *Elis Especial*
* 1980: *Saudades do Brasil*
* 1980: *Elis*
* 1982: *Montreux Jazz Festival* 1979, con Hermeto Pascoal
* 1982: *Trem Azul* (en directo)
* 1984: *Luz das Estrelas*
* 1987: *Personalidade* (compilación)
* 1994: *Elis Regina no Fino da Bossa* (en directo)
* 1994: *Dose Dupla-Elis Regina* (compilación)
* 1995: *Elis ao Vivo* (en directo)
* 2001: *Sucessos Inesquecíveis de Elis Regina* (compilación)
* 2002: *20 Anos de Saudade* (compilación)
* 2004: *Little Pepper: The Definitive Collection* (compilación)
* 2005: *Elis Regina: MPB Especial 1973*
* 2006: *Elis Regina Carvalho Costa* 
* 2006: ''Elis full color 3 DVD box set'
* 2006: *Por Toda a Minha Vida*
* 2006: *Pérolas Raras*
* 2012: *Um Dia*

## Véxase tamén 
### Ligazóns externas 
* Discografía de Elis Regina 
* Vídeos e historia de Elis Regina 
* Billboard.com Biografía de Elis Regina
Gonzalo Díaz Díaz

**Gonzalo Díaz Díaz**, nado en Albacete o 16 de maio de 1931 é un filósofo español, investigador científico do Consello Superior de Investigacións Científicas.

## Traxectoria 
Quedou cego en 1939. Licenciouse en Filosofía e Letras pola Universidade de Murcia, para doutorarse máis tarde na Universidade de Friburgo de Brisgovia, cunha tese titulada *Begriff und Problem der Situation. Eine Untersuchung im Rahmen des Jaspers’schen Denkes*.

É autor dos sete volumes de *Hombres y Documentos de la Filosofía Española* (Consello Superior de Investigacións Científicas, 1980-2003). Neles reúne unha serie de entradas biográficas dos principais filósofos da historia de España —incluíndose nesta os territorios pertencentes aos vicerreinados americanos e aqueles filósofos oriúndos da Península Ibérica antes da independencia de Portugal— xunto cun apartado relativo as súas obras e publicacións. En 1992 concedéuselle o Premio Humboldt de Investigación. Tamén foi autor de *Bibliografía filosófica hispánica (1901-1970)* (CSIC, 1982), canda Ceferino Santos Escudero.

## Notas 
## Véxase tamén 
### Bibliografía 
* 
* 
*
O Barón (homónimos)

O topónimo **O Barón** pode referirse a:

;En Galiza
***O Barón**, parroquia eclesiástica do arciprestado do Carballiño da diocese de Ourense;
***O Barón**, parroquia do concello do Carballiño;
****O Barón Pequeno**, lugar de dita parroquia;
***O Barón**, parroquia do concello de San Amaro;
***O Barón**, lugar da parroquia de Seoane de Arcos, no concello do Carballiño;
***Albarón**, lugar da parroquia de Santa María de Neda, no concello de Neda;
***Albarón**, lugar da parroquia de Matela, no concello de Outeiro de Rei.

## Véxase tamén
### Outros artigos
***Os Baróns**, lugar da parroquia de Filgueira, no concello de Crecente;
***Bazón**, lugar da parroquia de Pedroso, no concello de Narón.
Club Esportiu INEF Barcelona

O **Club Esportiu INEF Barcelona** é unha entidade polideportiva con sede en Barcelona adicada ó rugby, á ximnasia e ó esgrima. No pasado tamén tivo seccións de baloncesto, voleibol e iudo. O club naceu a finais dos anos 70 cando se creou un equipo feminino de rugby dentro do INEF de Barcelona. Esta sección segue a ser a principal representante do club, e a de máis éxito, ocupando o primeiro posto no palmarés do rugby feminino español a nivel de clubs.
## Palmarés rugby feminino
* **Campionato de España / Copa da Raíña / División de Honra: 11 títulos.**
** *1ª posición:* 1988/89, 1994/95, 2004/05, 2005/06, 2006/07, 2008/09, 2009/10, 2010/11, 2011/12, 2012/13, 2015/16
** *2ª posición:* 1990/91, 1991/92, 2007/08
## Véxase tamén 
### Ligazóns externas 
* Páxina web oficial do club 
### Outros artigos 
* División de Honra Feminina de Rugby
Retóxenes Caraunio

**Retóxenes**, alcumado ***Caraunio*** (en latín *Rhetogenes Caraunius*), finado en 133 a.C., foi recoñecido como o máis valente guerreiro da cidade arévaca de Numancia. Heroe da guerra dos celtiberos contra Roma, durante o cerco que Numancia sufriu baixo o xugo romano, eludiu o cerco para pedir axuda e morreu cando as tropas romanas entraban na mesma.

A súa actitude resistente fixo del un símbolo da loita polas súas terras e pola liberdade ante a ameaza de que os habitantes do seu pobo se convertesen de forma inevitábel en escravos baixo a dominación romana. Ao eludir o cerco romano, conseguiu chegar a Lutia, xa que as outras cidades ás que se pediu axuda (Termancia e Uxama) se negaron por medo ás represalias de Escipión Emiliano.

Os mozos de Lutia simpatizaron coa rebeldía de Retóxenes e decidiron prestarlle axuda pero os anciáns, medorentos das represalias que puidesen sufrir por parte dos romanos, decidiron informar a Escipión. Este marchou sobre Lutia e apresou a 400 homes novos, aos que mandou cortar a man dereita impedíndolles así levantar a súa espada contra Roma e morrer en combate de forma honrosa. Entre estes 400 homes, podíase atopar Retóxenes. Máis tarde déuselle morte e foi deixado fronte ás murallas da cidade numantina.
## Posteridade 
Caraunio é tamén o título da adaptación á linguaxe da banda deseñada desta historia. A obra foi publicada en 2007 por Enrique Jiménez Beneite.
## Véxase tamén 
### Bibliografía 
* Apiano: *Historia romana*. 94.